CELEX: 32006R1204
Language: lt
Date: 2006-08-09 00:00:00
Title: 2006 m. rugpjūčio 9 d.  Komisijos reglamentas (EB) Nr. 1204/2006, iš dalies keičiantis Tarybos reglamento (EB) Nr. 1899/2005 V priedo nuostatas dėl tam tikrų plieno gaminių kiekybinių normų

10.8.2006   
            
            
               LT
            
            
               Europos Sąjungos oficialusis leidinys
            
            
               L 219/5
            
         KOMISIJOS REGLAMENTAS (EB) Nr. 1204/2006
   2006 m. rugpjūčio 9 d.
   iš dalies keičiantis Tarybos reglamento (EB) Nr. 1899/2005 V priedo nuostatas dėl tam tikrų plieno gaminių kiekybinių normų
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama į 2005 m. birželio 27 d. Tarybos reglamentą (EB) Nr. 1899/2005 dėl tam tikrų apribojimų, taikomų tam tikrų plieno gaminių importui iš Rusijos Federacijos, administravimo (1), ypač į jo 5 straipsnį,
   kadangi:
   
               (1)
            
            
               2005 m. lapkričio 3 d. Europos bendrija ir Rusijos Federacija pasirašė susitarimą dėl prekybos tam tikrais plieno gaminiais (2) (toliau – Susitarimas).
            
         
               (2)
            
            
               Susitarimo 3 straipsnio 3 dalyje numatyta, kad konkrečių metų nepanaudotą kiekį galima perkelti kitiems metams neviršijant 7 % Susitarimo II priede nurodytos atitinkamos kiekybinės normos.
            
         
               (3)
            
            
               Pagal Susitarimo 3 straipsnio 4 dalį iki 7 % tam tikros gaminių grupės kiekybinės normos gali būti perkelta į kitą gaminių grupę ir leidžiama iš vienos gaminių kategorijos į kitą gaminių kategoriją perkelti iki 25 000 tonų.
            
         
               (4)
            
            
               Rusija pranešė Bendrijai apie ketinimą pasinaudoti 3 straipsnio 3 ir 4 dalių nuostatomis laikydamasi Susitarime nustatytų terminų. Tikslinga atitinkamai pakoreguoti 2006 m. kiekybines normas dėl Rusijos prašymo.
            
         
               (5)
            
            
               Reglamentas (EB) Nr. 1899/2005 turėtų būti atitinkamai iš dalies keičiamas,
            
         PRIĖMĖ ŠĮ REGLAMENTĄ:
   1 straipsnis
   Reglamento (EB) Nr. 1899/2005 V priede nustatytos 2006 m. kiekybinės normos pakeičiamos šio reglamento priede nustatytomis kiekybinėmis normomis.
   2 straipsnis
   Šis reglamentas įsigalioja dešimtą dieną po jo paskelbimo Europos Sąjungos oficialiajame leidinyje.
   
      Šis reglamentas yra privalomas visas ir tiesiogiai taikomas visose valstybėse narėse.
      Priimta Briuselyje, 2006 m. rugpjūčio 9 d.
      
         
            Komisijos vardu
         
         Peter MANDELSON
         
            Komisijos narys
         
      
   
   
      (1)  OL L 303, 2005 11 22, p. 1.
   
      (2)  OL L 303, 2005 11 22, p. 39.
   
      PRIEDAS
      2006 METŲ KIEKYBINĖS NORMOS
      
                  (tonos)
               
            
                  Gaminiai
               
               
                  2006
               
            
                  SA. Plokšti valcavimo gaminiai
               
            
                  SA1. Ritiniai
               
               
                  995 554
               
            
                  SA2. Sunkiosios plokštės
               
               
                  201 025
               
            
                  SA3. Kiti plokšti valcavimo gaminiai
               
               
                  462 118
               
            
                  SA4. Legiruotieji gaminiai
               
               
                  103 015
               
            
                  SA5. Legiruotieji kvadrato formos lakštai
               
               
                  22 010
               
            
                  SA6. Legiruotieji šaltojo valcavimo padengti lakštai
               
               
                  109 604
               
            
                  SB. Ilgieji gaminiai
               
            
                  SB1. Sijos
               
               
                  50 373
               
            
                  SB2. Vieliniai strypai
               
               
                  195 080
               
            
                  SB3. Kiti ilgi gaminiai
               
               
                  289 151
               
            
                  
                     Pastaba: SA ir SB yra gaminių kategorijos.
                  SA1–SA6 ir SB1–SB3 yra gaminių grupės.